|  |  |  |  |
| --- | --- | --- | --- |
| **Tárgy:** | **Szellemi Örökség, Nemzetiségi és Térségi Kapcsolatok Szakmai Bizottsága NYILVÁNOS ülése** | | |
| **Helyszín:** | **Polgármesteri Hivatal I. emeleti Kistanácskozó** | | |
| **Időpont:** | **2025. május 28-án 11:00 órakor** | | |
| **Jegyzőkönyv-**  **vezető:** | **Koncz-Háda Éva** | | |
| **Jelenléti ív** | **Név** | **Aláírás** | **Megjegyzés** |
|  | **DR. DANKA LAJOS** |  | képviselő, a **bizottság elnöke** |
|  | **LENKAI NÓRA** |  | képviselő, a bizottság tagja |
|  | **BERÉNYI ATTILA** |  | külső szakértő, a bizottság tagja |
|  | **KOCSIS BENCE** |  | külső szakértő, a bizottság tagja |
|  | **MÉSZÁROS TIBOR** |  | külső szakértő, a bizottság tagja |
|  | **SALY ANTAL** |  | külső szakértő, a bizottság tagja |
|  | **VERSEGI VALENTIN** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |

|  |  |  |  |
| --- | --- | --- | --- |
|  | NAGYNÉ  DR. GATS ANDREA |  | Jogi és Képviselői Osztály vezetője |
|  | DR. HORVÁTH ILDIKÓ |  | Jogi és Képviselői Osztály, Jogi Iroda vezetője |
|  | DR. SZALAI GERGŐ |  | Jogi és Képviselői Osztály, Jogi Iroda, jogász |
|  | DR. GYURÁCZNÉ DR. SPEIER ANIKÓ |  | Városüzemeltetési és Városfejlesztési Osztály vezetője |
|  | STÉGER GÁBOR |  | Közgazdasági és Adó Osztály vezetője |
|  | VINCZÉNÉ  DR. MENYHÁRT MÁRIA |  | Egészségügyi és Közszolgálati Osztály vezetője |
|  | FRIEDL TAMÁS |  | SZMJV Német Önkormányzatának  elnöke |
|  | JURASITS FERENC |  | Szombathelyi Horvát Nemzetiségi Önkormányzat elnöke |
|  | DR. SZIKLAI BEÁTA |  | Szombathelyi Szlovén Önkormányzat elnöke |
|  | SZIRMAI RÓBERT |  | SZMJV Roma Nemzetiségi  Önkormányzatának elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Dr. Holler Péter  osztályvezető |  | Hatósági Osztály |
| Dr. Pilisi Gábor  r. dandártábornok, főkapitány |  | Vas Vármegyei Rendőr-főkapitányság |
| Dr. Koncz Gabriella  r. ezredes, kapitányság vezető |  | Szombathelyi Rendőrkapitányság |
| Grünwald Stefánia  ügyvezető igazgató |  | Savaria Turizmus Nonprofit Kft. |
| Krenner Róbert  vezérigazgató |  | VASIVÍZ ZRt. |
| Kovács Cecília  vezérigazgató, ügyvezető igazgató |  | SZOVA NZrt, SZOVA Szállodaüzemeltető Kft. |
| Gáspárné Farkas Ágota  könyvvizsgáló |  |  |
| Szakács Eszter  irodavezető |  | Költségvetési Iroda |
| Bődi Lívia  civil kapcsolattartó |  |  |
| Jánosa László  Erdei iskolai referens, ökoturisztikai előadó |  |  |
| Mészáros Gábor  vállalkozó |  |  |
| Pintér Gábor  okl. táj- és kertépítész mérnök |  |  |
| Csató Kata  igazgató |  | Mesebolt Bábszínház |
| Mester Ágnes  irodavezető |  | Eü., Kulturális és Köznevelési Iroda |
|  |  |  |

**NYILVÁNOS ÜLÉS**

**Dr. Danka Lajos, a bizottság elnöke:** Tisztelt Bizottság! Tisztelt vendégeink! 11:01 perckor megkezdjük a bizottsági ülést. Köszöntöm a bizottság tagjait, köszöntöm elnök urat, kapitány asszonyt, Pintér Gábor tájépítész urat és a hivatal dolgozóit. Szeretném bejelenteni, hogy Kocsis Bence bizottsági tagtársunk jelezte, hogy hivatali elfoglaltsága miatt nem tud részt venni az ülésen. Én ezt igazolt távollétnek elfogadom. Megállapítom, hogy 6 fővel határozatképesek vagyunk. Jegyzőkönyv-hitelesítőnek szokás szerint Lenkai Nórát kérem meg. Kérdezem, hogy a kiküldött napirendi pontokon kívül van-e valakinek olyan javaslata, amit napirendre kellene vennünk? Ha nincs, akkor a kiküldöttek szerint szavazunk a napirendről. Ki az, aki támogatja a napirendet a kiküldöttek alapján? Kérem, kézfelemeléssel jelezzék. Egyhangú igen.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a napirendet elfogadta, és az alábbi határozatot hozta:*

**35/2025. (V. 28.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága napirendjét az alábbiak szerint fogadta el:

**NYILVÁNOS ÜLÉS**

**1./ Javaslat Szombathely 2024. évi közbiztonságának helyzetéről, a közbiztonság érdekében tett intézkedésekről és az azokkal kapcsolatos feladatokról szóló beszámoló elfogadására** /*Közgyűlés 2./napirend/*

**Előadó:** Dr. Holler Péter, a Hatósági Osztály vezetője

**Meghívottak:** Dr. Pilisi Gábor r. dandártábornok, a Vas Vármegyei Rendőr-főkapitányság vezetője

Dr. Koncz Gabriella r. ezredes, a Szombathelyi Rendőrkapitányság vezetője

**2./ Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára** /*Közgyűlés 3./napirend/*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**Meghívott****ak:** Grünwald Stefánia, a Savaria Turizmus NKft. ügyvezető igazgatója

Krenner Róbert, a VASIVÍZ ZRt. vezérigazgatója

Kovács Cecília, a SZOVA Szállodaüzemeltető Kft. ügyvezető igazgatója

**3./ Javaslat Szombathely Megyei Jogú Város Önkormányzata 2024. évi zárszámadási rendeletének megalkotására** /*Közgyűlés 5./napirend/*

**Előadó:** Stéger Gábor, a Közgazdasági és Adó Osztály vezetője

**Meghívott:** Gáspárné Farkas Ágota könyvvizsgáló

**4./** **Javaslat Szombathely Megyei Jogú Város Önkormányzata 2024. évi maradvány elszámolásának jóváhagyására** /*Közgyűlés 6./napirend/*

**Előadó:** Stéger Gábor, a Közgazdasági és Adó Osztály vezetője

**Meghívott:** Gáspárné Farkas Ágota könyvvizsgáló

**5./ Javaslat Szombathely Megyei Jogú Város Önkormányzata 2025. évi költségvetéséről szóló 4/2025. (II.28.) önkormányzati rendelet II. számú módosításának megalkotására** /*Közgyűlés 7./napirend/*

**Előadó:** Stéger Gábor, a Közgazdasági és Adó Osztály vezetője

**Meghívott:** Gáspárné Farkas Ágota könyvvizsgáló

**6./ Javaslat közterület elnevezésére** /*Közgyűlés 9./napirend/*

**Előadó:**  Dr. Holler Péter, a Hatósági Osztály vezetője

**7./ Javaslat bizottsági tagok delegálására a Szombathelyi Települési Értéktár Bizottságba** /*SAJÁT-Két Közgyűlés közötti beszámolóban*/

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívottak:** Bődi Lívia, a Szombathelyi Települési Értéktár Bizottság elnöke

Jánosa László, Erdei iskolai referens és ökoturisztikai előadó

Mészáros Gábor, vállalkozó

Pintér Gábor, okl. táj-és kertépítész mérnök

**8./ Javaslat a Mesebolt Bábszínház pályázaton történő részvételének jóváhagyására** */SAJÁT/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője **Meghívott:** Csató Kata, a Mesebolt Bábszínház igazgatója

**Felelős:** Dr. Danka Lajos, a Bizottság elnöke

**Határidő:** azonnal

**Dr. Danka Lajos, a bizottság elnöke:** Az 1. sz. napirendi pontunk tárgyalása következik.

**1./ Javaslat Szombathely 2024. évi közbiztonságának helyzetéről, a közbiztonság érdekében tett intézkedésekről és az azokkal kapcsolatos feladatokról szóló beszámoló elfogadására** */Közgyűlés 2./napirend/*

**Dr. Danka Lajos, a bizottság elnöke:** Mielőtt megkezdenénk a tárgyalást, egy kiegészítést hadd tegyek. A Gazdasági és Jogi Bizottság tárgyalta a témát, és én tartózkodtam a szavazástól. Nem azért, mintha problémám lett volna, hanem mert kérdéseim vannak. Amiknek egy részére majdhogynem választ is kaptam. Furcsán jött volna ki, ha elfogadom a GJB-n, és a saját bizottsági ülésemen pedig kérdéseket teszek fel. Ezredes asszony szeretné-e kiegészíteni a beszámolót?

**Dr. Koncz Gabriella r. ezredes, a Szombathelyi Rendőrkapitányság vezetője:** Igen, köszönöm szépen. Mindenekelőtt hadd köszönjem meg azt elnök úrnak és a bizottsági tagoknak, hogy meghívtak. Tavaly két bizottsági ülésen részt vettem alapban, de ide még nem kaptam meghívást. Őszinte leszek, nem is tudtam, hogy létezik egy ilyen bizottság is. Én mindig örülök annak, hogyha a közrend, közbiztonság helyzetét tárgyalja más bizottság is. Ha megengedi elnök úr, egy pár szót azért mondanék magamról. A képviselő asszonnyal azért ismerjük egymást, Valentinnal dolgoztunk együtt a másik bizottságban, de esetleg van, aki nem ismer engem, hogy honnan jöttem. Nagyon-nagyon régóta rendőr vagyok. 1989-ben kezdtem el a Rendőrtiszti Főiskolát, 1992-ben végeztem, és akkor szombathelyi volt a férjem, ő ajánlotta azt, hogy Szombathelyre jöjjünk, „gyüttment” vagyok. Most már nem mennék el innen, mert annyira szeretek itt élni, merthogy ez egy nagyon jó kis szegmense - szerintem - az országnak. Szépen kezdtem lépkedni a ranglétrán. Bűnügyi szakterületen végeztem, aztán elvégeztem közben a jogi egyetemet és jogi szakvizsgát is tettem. Az akkori főkapitány úr, Orbán Péter behívott engem és akkor mondta, hogy szeretne engem egy másik szakterületre áttenni. Ez a rendészet volt. Nem nagyon tudtam erről a szakterületről semmit, de elfogadtam. Őszinte leszek, nem bántam meg, azért, mert amikor már megkaptam a Körmendi Rendőrkapitányságnak a vezetését, akkor már olyan tudásnak a birtokában voltam rendészeti és bűnügyi szakterületen, hogy nem nagyon tudtak már megvezetni. Nyolc évet töltöttem el Körmenden, ami nagyon-nagyon jó belépő volt - azt gondolom - a Szombathelyi Kapitányságnak az élére. Most pedig már itt vagyok 2023. november 1. óta. Amire a legbüszkébb vagyok a pályafutásom alatt, hogy 2023. augusztus 20-án előléptettek r. ezredessé. Mindig is rendőr akartam lenni, ezt kihangsúlyozom, és soha nem bántam meg egy percig sem, hogy ezen a pályán maradtam attól függetlenül, hogy nagyon sok negatívot kap időnként a Rendőrség. Néha az ember úgy érzi, hogy sem társadalmilag, sem erkölcsileg nem kapjuk meg azt az elismerést, amit szeretnék, hogy a vezető társaim és kollégáim megkapjanak. Szóval ennyit bevezetésképpen. Ha megismernek majd engem, akkor láthatják azt, hogy én szívvel-lélekkel állok bele mindenféle feladatba, amit nekem nyújtottak a vezetőim. És teszem ezt azért, mert egyrészt egy X generáció tagja vagyok, aki még beleáll a munkába, és odateszi magát, a másik meg, hogy én is itt élek, és igenis azt mondom, hogy ezen a 40 településen, ami hozzánk tartozik - és emeljük ki akkor Szombathelyt - legyen rend, és figyeljünk oda rá. Akkor egy pár szóval térjünk is rá a közrendre, közbiztonságra. Úgy gondolom, hogy nem vettem át rossz kapitányságot. Tehát az előttem lévő Gulyás Ferenc ezredes úr szintén nagyon-nagyon jó munkát tett le. De nyilván, hogy van ez, úgyis tudják, jön egy új seprő, aztán elkezd sepregetni. Ezt most a szó jó értelmében mondom. Megnéztem bizonyos szakterületeket, és akkor azt mondtam, hogy nyúljunk bele ebbe is egy kicsit, meg nyúljunk bele ide is egy kicsit, és akkor próbáljunk még jobban kihozni ebből a dologból. A legelső beszámolómkor nekem 2 hónapom volt, a november és a december. Sok mindent nem tudtam hozzátenni ahhoz az évhez, viszont azt mondtam, hogy 2024-ben próbálok egy kicsit másba is belemenni. A legelső, - és amire, hadd kezdjem ezzel, nagyon büszke vagyok – hogy rögtön felkerestem a Készenléti Rendőrségnek a helyi vezetőjét és kértem őt abban, hogy segítsen nekünk, a Szombathelyi Rendőrkapitányságnak, ha már itt székelnek, akkor mutassák meg magukat a városunkban is. Akkor én ki tudtam erőszakolni valamilyen szinten, hogy nappali járőrszolgálatban, illetve éjszakai járőrszolgálatban egy-egy járőr párost kapjunk. Azt gondolom, hogy ez nagyon jót tett a városnak. Ettől függetlenül persze átnéztük a szolgálatokat. Most is egy olyan megbeszélésről jövök, hogy hogyan tudnánk még a közös szolgálatokkal, Városrendészettel, polgárőrséggel még jobban megerősíteni azt a közbizalmat, amit már azért kezdek érezni, hogy kapunk. A legnagyobb büszkeség az, hogy a közterületi bűncselekményszámokat vissza tudtuk szorítani. Tettük ezt úgy, hogy országosan egyébként megvolt már az ORFK évértékelője, a vármegyei évértélők, országos szinten emelkedtek a bűncselekményszámok. Nem árulok el ezzel nagy titkot. Vas vármegyében is emelkedtek a bűnügyi számok, de a Szombathelyi Rendőrkapitányság területén, maga Szombathely város területén az összes regisztrált bűncselekményszámban, illetőleg a közterületi bűncselekményszámokban tudtunk eredményeket elérni, hogy ezeket egy kicsit visszaszorítsuk. Azt gondolom, hogy ennek az elsődleges oka egy jó szolgálati szervezés volt, vagyis odafigyelni a közös szolgálatokra, a Készenléti Rendőrségnek az erőit bevonzani. És azért az sem elhanyagolható, hogy míg korábban a kollégáinkat rendszeresen kellett küldeni déli határszakaszokra, megerősítésre, ideiglenes ütköző csoportokba vagy egyéb más feladatoknak a bevonásába országos szinten, most egy kicsit lélegzetvételhez jutottunk, és több idő és energia jutott Szombathelyre. Ennek az eredménye itt is van. Nem tudom garantálni, hogy majd a jövő évre is ezt fogom mondani, de én nagyon azon leszek, hogy az eredményeket megtartsuk. A bűnügyi területen, ahol emelkedést tapasztalunk, az a 14 kiemelt bűncselekmények vonatkozásában van. De erre is mondom Önöknek a választ. Egyrészt a kibertérben elkövetett bűncselekmények számát nem tudtuk megakadályozni. Ez megint egy olyan szegmense szerintem a bűnügyi szakterületnek, ahol már csak rendőri erőkkel nem tudunk ez ellen föllépni. Én mindig az edukációt mondom, hogy tanuljunk, tanuljunk, tanuljunk, mert nagyon jó ez az internet, nagyon sok mindent ki tudunk belőle szedni, de azért ennek vannak káros hatásai is mindannyiunkra. Nagyon sokszor elfeledkezünk arról, hogy rossz emberek kezébe is kerülhet a mi jelszavunk. Úgy adunk meg jelszavakat és PIN kódokat, és sorolhatnám, gondolkodás nélkül ráütünk hamis linkekre stb., és így elszedik tőlünk a pénzünket. Óriási károkozások vannak. A vagyon visszaszerzés nyilvánvalóan nagyon hosszú jogi procedúra, ami megint előny, hogy 2 perc alatt ott van a pénzünk a Bahamákon, de a Bahamákról már visszaszedni a pénzünket nehéz. Tehát várhatnak a károsultak arra, hogy majd előbb-utóbb ez a pénz visszajut. Egyébként mos is van a kapitányságon egy banki konzultáció, folyamatosan tartjuk a bankokkal a kapcsolatot, hogy hogyan tudnánk ebben is előre lépni, hogy ezeknek a bűncselekményeknek a számát csökkentsük. Ez nagyon vastagon benne van a 14 kiemeltnek az emelkedésében. A jó hír az, amit most már látok az 1-4 hónap után a nyomozás elrendelésekben, hogy mintha már ebben is lenne kicsi visszaesés. Ami nagy problémát okozott a tavalyi évben, de ez nem azért van, mert én idejöttem erre a Rendőrkapitányságra. Ez nem egy 2023-as történet, hanem a 2018-2019 évtől kezdődően lehetett észrevenni azt, hogy kinevelődött sajnos egy olyan fiatalkorúakból álló - fiatalkorú és gyerekkorú is volt benne - csapat, akik elkezdtek itt Szombathely város területén, elsősorban a Fő téren és Fő tér közeli utcákban különböző bűncselekményeket elkövetni. Kezdték szabályszegésekkel, aztán később elszemtelenedtek és olyanokba mentek bele, hogy jármű önkényes elvétele, rongálások, aztán a végén lett belőle rablás. Ez egy fél évig tartó elég megfeszített munka volt a Kapitányság részéről. Valljuk be, hogy a jog eszköze – aki jogi területen dolgozik azt azért tudja - gyermekkorú, fiatalkorú személyekkel szemben nehézkes. Hál’ Istennek azért családvédelemmel, gyermekjóléti szolgálatokkal felvéve a kapcsolatot, ügyészség is jelentős segítségünkre volt, azért eljutottunk oda, - nyilván ez egy fájdalmas téma, hiszen fiatalemberekről beszélünk – hogy ki kellett őket venni a családból, nevelésbe kellett ezeket a gyerkőcöket venni. Volt, aki előzetes letartóztatásba került, mert vannak olyan bűncselekmények a Btk.-ban, ahol már 12 évesen már büntet a Büntető Törvénykönyv, szankcióval sújtjuk őket. Van, aki előzetes letartóztatásban van, javítóintézetben van. Csúnya szóval élve, elkerültek ezek a gyerkőcök a közterületről. Amit még tapasztalhatnak, hogy zárt intézeteknek mondjuk a környező intézeteket, gyermekotthonokat, azért a gyerkőcök onnan ki tudnak jönni, ki tudnak szökni. Ez ad nekünk egy plusz munkát, de hál’ Istennek mindig feltalálásra kerülnek, visszaviszik őket az intézetben és gyakorlatilag körforgásban csinálja ezt is a Rendőrség. Nagyon büszke vagyok arra, hogy úgy tudtuk a tavalyi évet venni a különböző rendezvények vonatkozásában, hogy nulla panasz érkezett be a Rendőrségre. El tudtunk vinni úgy egy Savaria Történelmi Karnevált, hogy - tudjuk, országos szinten több embert vonz ide, és ez egy éke a városunknak - egyetlenegy bűncselekményben történt bejelentés, hogy eltűnt egy pénztárca, ebben volt 20 ezer Ft és az okmányok. Nagyjából meg is van egyébként, hogy melyik az a kör, ahová be tudjuk őket illeszteni. Azt gondolom, hogy így elvinni egy 4 napos rendezvényt nagyon jó. De mondhatnám a karácsonyi vásárokat is. Ott is nagyon nagy segítségünkre van a Városrendészet, be van kamerázva a város, nagyon sokszor tudunk elkövetőket fogni, ez nagyon jó, hogy ki van építve ilyen szinten a városunkban. Nagyon hathatós segítséget tudnak nekünk adni. Nagyon nagy hangsúlyt fektetek az együttműködésre. Mindig azt mondom, hogy aki velem nem tud együttműködni, akkor szerintem senkivel. Nincs szerintem talán a képviselőtestületben olyan személy, akivel ne vettük volna fel valamilyen úton-módon a kapcsolatot. Büszke vagyok arra, hogy megkeresnek engem a problémáikkal. Megtaláljuk ezekre a problémákra a megoldásokat, és közösen építjük azt, hogy a városunk egy jó közbiztonságnak örvendjen. Az együttműködés kapcsán említem - most itt Lenkai Nóra ül velem szemben - az Egyetemmel kötött a Rendőrség egy együttműködési megállapodást, amiből nagyon jól tudunk profitálni. Rengeteg kollégát elküldünk és mindenféle terület vonatkozásában kapnak a kollégák olyan fontos tudnivalókat az Egyetemtől és az oktatóktól, amit nagyon jól be tudunk építeni a munkánkba, többek között mondjuk a kiberbűnözés területén. Szinte mindegyikőjükkel van kapcsolatom. Most meg majd elnök úrral is lesz. Mindenkinek meg szoktam köszönni az együttműködést, azért, mert azt gondolom, hogy ahhoz, hogy mi ilyen városban élhessünk, ahhoz nem csak Rendőrség tett hozzá, hanem mindannyian hozzátettünk. Az MBH Banknak van egy élhetőségi rangsora, amit már említettem, - 174 járásból feljebb is ment Szombathely a tavalyi 25. helyről a 24. helyre - amiben minden bent van egyébként az oktatástól a munkaerőpiacig, bent van a közbiztonság is, ehhez a Rendőrség is hozzá tudott járulni. A megyeszékhelyű városok között pedig Szombathely a 7. helyet foglalja el, ugyanezen az élhetőségi rangsoron. Azt gondolom, hogy örüljünk ennek. Én ezt fogom képviselni ebben az évben, ha jövőre is az önök színe elé járulhatok, akkor nagyon remélem, hogy legalább hasonló eredményekről tudok önöknek beszámolni. Mindig is szívesen fogadtam az észrevételeket, ha kritikát kaptam, azt is mindig próbáltam a munkámba beépíteni. Most várom önöktől az észrevételeket, kérdéseket. Köszönöm szépen.

**Dr. Danka Lajos, a bizottság elnöke:** Köszönjük szépen. Ámulok és bámulok, ugyanis Orbán Pétert ismerem, úgyis, mint országos főkapitányt, voltunk mi baráti viszonyban, és csodálkoztam, hogy milyen régóta van a pályán. Tulajdonképpen azért kérem, hogy a bizottságunk tárgyalhassa ezt a kérdést, mert az egyik pártnak én vagyok a városi vezetője, és nálunk többször felmerülnek rendészeti kérdések. A tavalyi évben is jött jelzés, pont azzal a társasággal kapcsolatba, amit ezredes asszony említett. Meg is jelent az országos médiában egy cikk ezzel kapcsolatban. Erre mindenképpen szerettem volna rákérdezni, hogy hogy áll, de válaszokat magam részéről kaptam. Mielőtt feltenném a többi kérdést, kérdezem a bizottság tagjait, hogy van-e valakinek kérdése, észrevétele az elmondottakhoz? Megadom a szót Lenkai Nóra képviselő asszonynak.

**Lenkai Nóra, a bizottság tagja:** Köszönöm a szót. Csak reflektálni szeretnék a kapitány asszony mondandójára. Amikor mi megkötöttük az együttműködést, akkor úgy tudom, hogy egyedülálló módon az országban, tehát még egy magyarországi egyetem sem kötött együttműködési megállapodást a Rendőrséggel. Ez valóban jól működik, már régóta nagyon jó a kapcsolata az Egyetemnek a Rendőrkapitánysággal. Nálunk is 2500 hallgató van, és nekünk is nagyon fontos, hogy biztonságosan tudjanak mozogni a városban. Nagyon sok program fut már az együttműködés égisze alatt. Akár a kiberbiztonsággal kapcsolatban kutatnak együtt a rendőrkollégák és az én kollégáim. Szerintem ez egy országos egyedülálló projekt, ha ebben komoly eredményeket fogunk tudni felmutatni. Továbbá én is csak a jó együttműködést és a munkájukat szeretném megköszönni, a kölcsönös bizalom és együttműködés már évek óta működik, most talán még erősebb. Köszönöm szépen.

**Dr. Danka Lajos, a bizottság elnöke:** Köszönjük szépen. Elnök úr esetleg szeretne valamit hozzáfűzni?

**Kelemen Krisztián, a Bűnmegelőzési Közbiztonsági és Közrendvédelmi Bizottság elnöke:** Köszönöm szépen a szót. Tisztelt Elnök úr! Tisztelt Bizottság! Mi hétfőn tárgyaltuk a Bűnmegelőzési, Közbiztonsági és Közrendvédelmi Bizottság ülésén a Rendőrség 2024. évi beszámolóját. Én is megköszönöm a Rendőrség minden dolgozójának a munkáját. Kiemelném azt, hogy valóban nagyon jó az együttműködésünk a Rendőrséggel. Kapitány asszony, illetve az egész szervezet minden támogatást megad az önkormányzat felé, bármilyen kérdéssel fordultunk kapitány asszonyhoz, mindenre azonnal reagált és közösen, összefogásban megpróbáltuk megoldani ezeket az ügyeket. Azt gondolom, hogy nem kevesebb, hanem minden esetben több sikerrel. Számos ilyen ügyet említhetnék, de nem szeretném hosszabbítani a bizottság ülését. Valóban nagyon jó az együttműködése a Rendőrségnek a Városrendészettel, a polgárőr szervezetekkel és az gondolom, hogy a lakossággal is. Magam is tapasztaltam, hogy milyen gyors reagálási idővel dolgoznak, hiszen én is közlekedek Szombathely utcáin, és bizony nekem is volt olyan szituáció, hogy a 112-t kellett hívnom. Tényleg perceken belül kint volt a Rendőrség. Azt gondolom, hogy nap mint nap egy elhivatott, fegyelmezett, áldozatos és sokszor embert próbáló munkát végeznek a Szombathelyi Kapitányság rendőrei. Mind tudjuk azt, hogy Szombathely Magyarország egyik legbiztonságosabb városa, ez azért egy nem magától értetődő állapot, hanem minden egyes nyugodt nap mögött ott vannak a Szombathelyi Kapitányság rendőrei. Azt gondolom, hogy Szombathelyen a közbiztonságba vetett hit maximálisan megvan. Úgyhogy, köszönöm a Rendőrség munkáját. Köszönöm szépen.

**Dr. Danka Lajos, a bizottság elnöke:** Köszönöm szépen elnök úr. Mindannyian tisztában vagyunk vele, hogy ez egy kemény férfias szakma, amibe az ember nehezen illeszti be, hogy egy csinos hölgy a kapitányság vezetője. Az információim alapján keményebb, minthogyha egy korombeli férfi töltené be ezt a beosztást. A bűnmegelőzéssel kapcsolatban én is érzékeltem, hogy a fiatalkorú elkövetők esetében, mintha meg lenne kötve a Rendőrség keze. Egyébként az én szemléletem szerint, meg vagyok róla győződve, hogy az a jelenlegi liberális rendőrségi felfogás, ami az elmúlt években jellemző volt, az nem mindig hatékony. Azt gondolom, hogy a hatásköröket meg kell adni a Rendőrségnek és akkor tudnak lépni az elkövetőkkel szemben. A fiatal elkövetők esetében úgy látom, hogy lenni mit szigorítani. Közlekedésbiztonság. Felmerült már a Gazdasági Bizottság ülésén is a rollerek és egyéb eszközök használata. Bizonyára mindenki tapasztalta, hogy milyen érzés, amikor hirtelen elmegy az ember mellett egy elektromos roller, esetleg két emberrel a fedélzetén. Ennek a szabályozása – ezredes asszony említette – még nem teljesen kiforrott. Azt gondolom, hogy aki teheti, ebbe az irányba hatnunk kell, hogy ennek a szabályozását megtegye a törvényalkotás. Bennem felmerült két kérdés. Egyrészt az időseknek a közlekedési képessége, készsége. Viták folynak arról, hogy az idősebb korosztálynak milyen feltételekkel lehet meghosszabbítani a jogosítványát. Én azt gondolom, hogy azért az idősebb korosztály szabálykövető. Eleve úgy áll az egész kérdéshez, hogy azt az esetleges képességromlást azt kompenzálják a szabálykövetéssel, illetve az óvatossággal. Viszont a fiatalok esetében úgy érzem ez nem egészen így van. Gondolok itt a gyorsasági versenyekre, egyebekre. Nem tudom, hogy mennyire jellemző ez a városunkra. Én hallottam városi legendákat ezzel kapcsolatban. Esetleg, ha erről tudhatnánk? A határrendészet is felmerült az anyagban, itt a mélységi ellenőrzések. Egy pár évvel ezelőtt érzékelhetőek voltak a mélységi ellenőrzések itt megyei szinten is. Most nem érzem. Lehet, hogy nem is hiányzik, mert nincsenek olyan tapasztalataim, hogy erre nagyon nagy szükség lenne. Ezzel kapcsolatban, ha van információ, azt megköszönném. Részemről ezek lennének azok, amikre, ha kapitány asszony tud válaszolni, megköszönöm. Megadom a szót.

**Dr. Koncz Gabriella r. ezredes, a Szombathelyi Rendőrkapitányság vezetője:** Bűnmegelőzés és liberális rendőri felfogás, hatáskörök szélesítése, fiatalkorúakkal szembeni fellépés. Mi jogalkalmazók vagyunk, tehát a jogalkotás. Valóban van igazság abban, ha helyszíni bírságolni akarok egy fiatal elkövetőt, egy 18 év alattit, akkor kellene hozzá a szülője. Egyébként nem bírságolhatom meg. Gondolok a Fő téri kerékpározásra, ez sokszor fel szokott jönni, hogy a Fő téren kerékpároznak. Ki is szedettem, hogy hány ilyen eljárásunk volt. Az esetek döntő többségében figyelmeztetésekkel zárult, mert nincs a rendőrnek a kezében eszköz. Mint említettem, ezt a fiatalkorú csapatot hál’ Istennek le tudtuk dolgozni, mert előbb-utóbb azért elkövettek olyan bűncselekményeket, amihez szintén a jog adott nekünk segítséget. Hogy kiemeljük a környezetükből és ez valahol az ő érdekük is. Nehéz a téma, de meg tudtuk oldani. A Rendőrség azzal gazdálkodik, amije van. Úgy gondolom, hogy nekünk is, a Kapitányságnak is külön van egy iskolai bűnmegelőzési tanácsadónk, aki csakis kizárólag ebben a körben dolgozik, és járja az iskolákat, és ahonnan felkérést kapunk, bizonyos témakörökben tájékoztatásokat adunk. Azt azért mondjuk meg, hogy jelen állapotban az egy utópia, hogy ne legyen bűnelkövetés, mert van. Erre a Rendőrség fellép a jognak az eszközével, ami „ultima ratio”, mondjuk ki. Rollerek, ez egy új mikromobilitási eszköz. Nincs tételesen besorolva egyébként a KRESZ alá, és valahol az ügyészséggel egyeztetve a kerékpár és segédmotorkerékpár közé tudjuk besorolni. Az biztos, hogy mivel elektromos meghajtása van, ezért jármű kategóriába vesszük, és ittasan nem lehet vele közlekedni. Aki ezt megteszi, az bűncselekmény kategória. Nincs életkorhoz kötve, tehát láthatják, hogy erre fiatal, idős egyaránt felül. A MABISZ-nak van egy olyan állásfoglalása, hogy 25 km/h fölötti sebességnél, - hogy ezt megint ki ítéli meg szemmel - ott már jó lenne a sisak, meg jó lenne a kötelező biztosítás. De MABISZ-ról beszélek, nem jogszabályról. Kiszedettem, hogy 8 sérüléses és 2 anyagi káros rolleres baleset volt 2024. évbe. Nyilván jó lenne ezeket nullára leredukálni, de mi is várjuk, hogy a KRESZ majd hathatósan rendezze ennek a szabályozását. Idősek közlekedési képessége, jogosítvány meghosszabbítás, ugye ez megint nem a mi a hatáskörünk. Azt tudom mondani, hogy vegyes a kép. Fiatalok is okoznak balesetet, meg az idősek is okoznak balesetet, meg a középkorú is okoz. Nagyon vegyes a kép. A közlekedésrendészetre nem tértem ki, holnap fogja hallani elnök úr a testületi ülésen, hogy ez a szegmens az, amiben a rendőri intézkedéseknél látható, hogy dupláztuk a rendőri intézkedéseket, pl. az ittasság ellenőrzésére a 4000 szonda helyett 8000-et alkalmaztunk, és még így is mindig fogunk ittas baleseteseket. Megnövekedett a helyszíni bírságok száma, tehát próbáltunk a közlekedésre is odafigyelni. Úgy kéne otthonról elindulni, hogy jól kapcsolódunk ehhez a rendszerhez, jól illesszük össze a kockákat, türelem, empátia, körültekintés. Ez idősnél is előfordul, fiatalnál is, tehát nem tudok kategorizálni. Gyorsulási versenyek, maradjunk a városi legendáknál. Van olyan, hogy kapok olyan kérdést, hogy a Király utcában van gyorsasági verseny. Értem én, aki jár a Király utcában, az látja, hogy milyen hosszú szakasz a Király utca, ott azért nehéz úgy felnyomni, hacsak nem Ferrarival közlekedik, hogy gyorsasági verseny legyen. Volt olyan valóban, hogy a Decathlon-nál szerveztek egy illegális vonulást és a 86-os útra akartak kimenni vagy rá is mentek, nem volt bejelentett rendezvény. Oda is mentek a rendőreink, aztán megnézték az átalakított autókat. Most is vannak információink, hogy hol gyülekeznek a fiatalok, most beszéltük meg, hogy mit fogunk ennek kapcsán tenni. Jön a jó idő, elő fogják venni az autóikat, elő fogják venni a motorokat. Fogjuk kapni a bejelentéseket, hogy legyenek ellenőrzések, de előre szólok, hogy vannak ellenőrzéseink, saját és központi ellenőrzések is. A ROADPOL is egy ilyen központi akció és ott is megvan, hogy miket ellenőrzünk. Csináljuk. Ismételten mondom, hogy jó lenne, akik kimennek az utcára, itt is rendet tennének. Határrendészet, vannak mélységi ellenőrzéseink, de igaz, hogy egyre kevesebb munkát ad nekünk az illegális migráció. Folyamatos kapcsolatban vagyunk az osztrákokkal. 55 km határszakasza van a Szombathelyi Rendőrkapitányságnak. Gyakorlatilag nulla az átmenetel, inkább a soproni és győri szakaszt használják még mindig, de ott is már jóval kevesebb. Kapunk visszajelzéseket a határ túloldaláról, mivel vannak közös határszolgálataink is. Ide-oda átmegyünk. Azért ez megy, lehet, hogy most láthatatlan tevékenység, de örüljünk ennek. Ennyit tudok a felvetésére elmondani.

**Dr. Danka Lajos, a bizottság elnöke:** Köszönöm szépen. Szerintem kimerítő volt a válasz. Köszönöm szépen kapitány asszonynak a részletes beszámolót és kiegészítést is. Határozathozatal következik. Egy határozatunk van. Kérem a bizottság tagjait kézfelemeléssel jelezze, ha elfogadja a beszámolót. 6 egyhangú igen szavazat.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a javaslatot elfogadta, és az alábbi határozatot hozta:*

**36/2025. (V.28.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely 2024. évi közbiztonságának helyzetéről, a közbiztonság érdekében tett intézkedésekről és az azokkal kapcsolatos feladatokról szóló beszámoló elfogadására*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

/a végrehajtás előkészítéséért:

Dr. Koncz Gabriella r. ezredes kapitányságvezető

Dr. Holler Péter, a Hatósági Osztály vezetője/

**Határidő:** 2025. május 29.

**Dr. Danka Lajos, a bizottság elnöke:** A 2. sz. napirendi pontunk tárgyalása következik.

**2./ Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára** /*Közgyűlés 3./ napirend/*

**Dr. Danka Lajos, a bizottság elnöke:** Az előterjesztés 3 határozati javaslatot tartalmaz. Egyrészt a Savaria Turizmus Nonprofit Kft. 2024. évi beszámolójának elfogadását, a Fedett Uszoda és Termálfürdő Házirendjének jóváhagyását, illetve a SZOVA Szállodaüzemeltető Kft. kisebbségi üzletrésze megvásárlására vonatkozó adásvételi szerződés tervezet jóváhagyását. Azt kérném a bizottság tagjaitól, hogy a három határozatot tárgyaljuk külön, ha egyetértenek. Kérdezem, hogy külön tárgyaljuk-e? Aki támogatja, az kézfelemeléssel jelezze. Egyhangúlag támogatják a bizottság tagjai, hogy a három határozati javaslatról külön tárgyaljunk.

**37/2025. (V.28.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztés kapcsán úgy határozott, hogy a három határozati javaslatról külön-külön szavazással dönt.

**Felelős:** Dr. Danka Lajos, a Bizottság elnöke

**Határidő:** azonnal

**Dr. Danka Lajos, a bizottság elnöke:** Az első a Savaria Turizmus Nonprofit Kft. 2024. évi beszámolója. Kérdezem, hogy van-e hozzászólás, észrevétel? Nincs, akkor szavazunk. Aki elfogadja a beszámolót, kérem kézfelemeléssel jelezze. 5 igen szavazat és 1 tartózkodással a bizottság tagjai elfogadták a beszámolót.

*A szavazásnál 6 fő bizottsági tag volt jelen.*

*A Bizottság 5 igen szavazat és 1 tartózkodás mellett a javaslatot elfogadta, és az alábbi határozatot hozta:*

**38/2025. (V.28.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a Savaria Turizmus Nonprofit Kft. 2024. évi beszámoló elfogadásával kapcsolatos I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

(A végrehajtásért felelős:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Stéger Gábor, a Közgazdasági és Adó Osztály vezetője

Grünwald Stefánia, a társaság ügyvezetője)

**Határidő:** 2025. május 29.

**Dr. Danka Lajos, a bizottság elnöke:** A II. sz. határozati javaslatunk a Fedett Uszoda és Termálfürdő Házirendjének jóváhagyása. Van-e észrevétel ezzel kapcsolatban? Nincs, akkor szavazzunk róla. Ki az, aki támogatja? Kérem kézfelemeléssel jelezze. 6 egyhangú igen szavazat.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a javaslatot elfogadta, és az alábbi határozatot hozta:*

**39/2025. (V.28.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a Fedett Uszoda és Termálfürdő Házirendjének jóváhagyásáról szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

(A végrehajtásért felelős:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Krenner Róbert, a társaság vezérigazgatója)

**Határidő:** 2025. május 29.

**Dr. Danka Lajos, a bizottság elnöke:** A III. sz. határozati javaslat a SZOVA Szállodaüzemeltető Kft. kisebbségi üzletrészére vonatkozó adásvételi szerződés tervezet jóváhagyása. Van-e észrevétel, hozzászólás? Ha nincs, akkor nekem van. A bizottság tagjai előtt nem titok, de nem csinálok belőle titkot, hogy én Szombathely városának a jövőjét a turizmusban látom, illetve ennek a fejlesztésében. Ennek érdekében mindenképpen szálláskapacitás növelésre van szükség. Ennek ellenére mondom, hogy nem tudom, kinek az érdeke az, hogy mi megvegyük a kisebbségi üzletrészt, hiszen a döntéseket így is a többségi tulajdonos hozza. A kisebbségi tulajdonos, hogy mit kezd a részesedésével, én azt gondolom, hogy az ő problémája, nem a városé. Amikor beszállt a bizniszbe, akkor gondolom, hogy üzletet látott ebben, ami úgy néz ki, hogy nem jött össze. Nem támogatom a tulajdonrész megvásárlását. Nem tudom, hogy a bizottság tagjai hogyan látják, én nemmel fogok szavazni. Kérdezem a bizottság tagjait, ki az, aki támogatja az üzletrész megvásárlását? 2 igen szavazat. Ki az, aki nem? 4 nem szavazat.

*A szavazásnál 6 fő bizottsági tag volt jelen.*

*A Bizottság 2 igen szavazat és 4 nem szavazat mellett a javaslatot nem fogadta el, és az alábbi határozatot hozta:*

**40/2025. (V.28.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a SZOVA Szállodaüzemeltető Kft. kisebbségi üzletrésze megvásárlására vonatkozó adásvételi szerződés tervezetének jóváhagyásáról szóló III. határozati javaslatot nem javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

(A végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Kovács Cecília, a társaság ügyvezetője

Dr. Károlyi Ákos, a SZOVA NZrt. Igazgatóságának elnöke)

**Határidő:** 2025. május 29.

**Dr. Danka Lajos, a bizottság elnöke:** A 3. sz. napirendi pontunk tárgyalása következik.

**3./ Javaslat Szombathely Megyei Jogú Város Önkormányzata 2024. évi zárszámadási rendeletének megalkotására** /*Közgyűlés 5./napirend/*

**Dr. Danka Lajos, a bizottság elnöke:** Kérdezem a bizottság tagjait, hogy van-e észrevétel ezzel kapcsolatban? Jelzés értékűnek szánom a megjegyzésemet ezzel kapcsolatban. Mi jelentős támogatást adunk a kisebbségi önkormányzatoknak. Úgy, mint támogatás, illetve ingyenes ingatlanhasználat. A bizottság hatáskörébe tartozik a nemzetiségi kisebbségekkel való kapcsolattartás. Kérdezem a bizottság tagjait, hány kisebbségi önkormányzatnak a képviselőjét látjuk itt az ülésen? Amióta a bizottság megalakult, egyszer jöttek el külön kérésre. Két kisebbségi önkormányzat, a szlovén és a horvát önkormányzat, ők képviseltették magukat egy alkalommal. Azt hiszem, hogy ez az együttműködés nem egyoldalú kell, hogy legyen. Ha már a város a nemzetiségi kisebbségeit támogatja, akkor legalább annyi - én elfogadom, hogy a képviselőknek programja van a bizottsági ülések alatt - de akkor legalább annyi, hogy egy értesítést küldjenek, hogy nem tudnak jönni. Vagy valaki, aki éppen akkor ráér, nem igaz, hogy nincs egy nyugdíjas tagjuk, aki el tud jönni erre a bizottsági ülésre, és el tudja mondani az ő problémájukat. Valamint mi is kérdezhetünk tőlük, ezért én a magam részéről ennél a rendeletnél tartózkodni fogok. Remélem, hogy a jelzés el fog jutni az illetékesekhez. Azt hiszem, hogy ezen mindenképpen változtatni kell. Nem azért, mert a mienk a legfontosabb bizottság, de ha már vette magának az önkormányzat a fáradtságot, hogy egy bizottságot külön kijelölt erre a célra, akkor ez legalább olyan szinten jelenjen meg a kisebbségi önkormányzatok szempontjából, hogy a kapcsolatot ténylegesen tartják velünk. Én írtam levelet minden vezetőnek és tulajdonképpen két válasz jött, és két vezető volt az, aki megjelent itt. Ezek után kérdésként fölmerült bennem, hogy jó helyre adja-e Szombathely a támogatását, úgy, hogy még erre sem veszik a fáradtságot.

**Lenkai Nóra, a bizottság tagja:** Itt nem a kisebbségi önkormányzatokról van szó. A következő napirendi pont lesz.

**Dr. Danka Lajos, a bizottság elnöke:** A zárszámadási rendelet nem tartalmazza? A költségvetésnél vannak? Bocsánat, akkor el voltam tévedve. Jogos az észrevétel, képviselő asszony. Nekem így rémlett. Úgy látszik, nem voltam elég figyelmes. Köszönöm. Akkor Lenkai Nóra képviselő asszony észrevételére reflektálva visszavonom a kijelentést, és berakjuk a következő napirendi ponthoz. Kérdezem, hogy a bizottság támogatja-e a zárszámadást? Kézfelemeléssel jelezzük. 6 egyhangú igen szavazat.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a javaslatot elfogadta, és az alábbi határozatot hozta:*

**41/2025. (V.28.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata 2024. évi zárszámadási rendeletének megalkotására”* című előterjesztéstmegtárgyalta*,* és az önkormányzat 2024. évi gazdálkodásának végrehajtásáról szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

/a végrehajtás előkészítéséért:

Stéger Gábor, a Közgazdasági és Adó Osztály vezetője/

**Határidő:** 2025. május 29.

**Dr. Danka Lajos, a bizottság elnöke:** A 4. sz. napirendi pontunk tárgyalása következik.

**4./** **Javaslat Szombathely Megyei Jogú Város Önkormányzata 2024. évi maradvány elszámolásának jóváhagyására** /*Közgyűlés 6./napirend/*

**Dr. Danka Lajos, a bizottság elnöke:** Kérdezem az előterjesztőt, hogy van-e észrevétele?

**Szakács Eszter, Költségvetési Iroda, irodavezető:** Köszönöm elnök úr. Kiegészíteni nem kívánom az előterjesztést, ha kérdés van, akkor természetesen válaszolok. Köszönöm.

**Dr. Danka Lajos, a bizottság elnöke:** Köszönjük szépen. Van-e a bizottság tagjainak kérdése? Nincs, akkor szavazzunk. Kézfelemeléssel jelezze, aki támogatja a maradvány elszámolást. 6 egyhangú igen.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a javaslatot elfogadta, és az alábbi határozatot hozta:*

**42/2025. (V.28.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata 2024. évi maradvány elszámolásának jóváhagyására”* című előterjesztést megtárgyalta, és maradvány elszámolására vonatkozó határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

/a végrehajtás előkészítéséért:

Stéger Gábor, a Közgazdasági és Adó Osztály vezetője/

**Határidő:** 2025. május 29.

**Dr. Danka Lajos, a bizottság elnöke:** Az 5. sz. napirendi pontunk tárgyalása következik.

**5./ Javaslat Szombathely Megyei Jogú Város Önkormányzata 2025. évi költségvetéséről szóló 4/2025. (II.28.) önkormányzati rendelet II. számú módosításának megalkotására** /*Közgyűlés 7./ napirend/*

**Dr. Danka Lajos, a bizottság elnöke:** Az előterjesztés 3 határozati javaslatot tartalmaz. A Gazdasági és Jogi Bizottságban a Fidesz részéről felvetésre került, hogy külön szeretnének erről szavazni. Igaz?

**Lenkai Nóra, a bizottság tagja:** Igen. Most akkor melyik?

**Dr. Danka Lajos, a bizottság elnöke:** A Szombathelyi Margaréta Óvoda létszámelőirányzata, a Mesebolt Bábszínház és a Weöres Sándor Színház közös működtetése, illetve az önkormányzat 2025. évi költségvetésérő szóló rendelet módosítása. Ha jól emlékszem, akkor ebben volt benne a Haladásnak a támogatása.

**Lenkai Nóra, a bizottság tagja:** De az most nincsen.

**Dr. Danka Lajos, a bizottság elnöke:** Szerintem tartalmazza, egységes rendelet, tehát az első tartalmazza. A Gazdasági és Jogi Bizottság nem támogatta, hogy külön szavazzunk róla. A Fidesz felvetése az volt, hogy egyben a költségvetést nem támogatták, viszont a Haladást és a Weöres Sándor Színházat igen, ha jól emlékszem.

**Lenkai Nóra, a bizottság tagja:** Legyen így, akkor külön szavazzunk.

**Dr. Danka Lajos, a bizottság elnöke:** Külön szavazunk? Kérdezem a bizottság tagjait, hogy külön szavazzunk-e erről, tehát a Haladás támogatásáról és a Weöres Sándor Színházról? Előterjesztőnek észrevétele van-e?

**Szakács Eszter, Költségvetési Iroda, irodavezető:** Elnök úr! Tisztelt Bizottság! Ebbe a rendeletbe egészében tartozik bele a HVSE-nek a 30 millió Ft összegű támogatása. Ügyrendiként tette fel - úgy tudom - az előző bizottsági üléseken a levezető elnök, hogy legyen-e róla külön szavazás. Akkor annak megfelelően, ha úgy dőlt el, hogy legyen, akkor szavazott a bizottság. Ha úgy, hogy nem, akkor viszont maradt a rendelet egésze, amiről döntés született.

**Dr. Danka Lajos, a bizottság elnöke:** Tehát mi is megtehetjük ezt. Akkor azt kérdezem a bizottsági tagoktól, hogy ki az, aki támogatja, hogy külön szavazzunk a Haladás és a Weöres Sándor Színház támogatásáról, valamint a többiről? Kérem kézfelemeléssel jelezze, aki támogatja. 2 fő támogatja. Ki az, aki nem? 4 fő nem támogatja. A bizottság tagjai 2 igen szavazat és 4 nem szavazat mellett nem támogatta, azt az indítványt, hogy külön szavazásra kerüljön sor.

*A szavazásnál 6 fő bizottsági tag volt jelen.*

*A Bizottság 2 igen szavazat és 4 nem szavazat mellett a javaslatot elfogadta, és az alábbi határozatot hozta*

**43/2025. (V.28.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata 2025. évi költségvetéséről szóló 4/2025. (II.28.) önkormányzati rendelet II. számú módosításának megalkotására*” című előterjesztés tekintetében nem támogatta azon indítványt, hogy a HVSE támogatása, valamint a Weöres Sándor Színház és a Mesebolt Bábszínház működtetési támogatása tekintetében külön szavazásra kerüljön sor.

**Felelős:** Dr. Danka Lajos, a Bizottság elnöke

**Határidő:** azonnal

**Dr. Danka Lajos, a bizottság elnöke:** Most pedig szavazzunk a rendeletről. Kérdezem, hogy a bizottság tagjai támogatják-e a rendelet módosítását? Aki igen, az kérem kézfelemeléssel jelezze. 4 igen szavazat. Aki nem? 2 nem szavazat.

*A szavazásnál 6 fő bizottsági tag volt jelen.*

*A Bizottság 4 igen szavazat és 2 nem szavazat mellett a javaslatot elfogadta, és az alábbi határozatot hozta:*

**44/2025. (V.28.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata 2025. évi költségvetéséről szóló 4/2025. (II.28.) önkormányzati rendelet II. számú módosításának megalkotására*” című előterjesztést megtárgyalta, és a rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

/a végrehajtás előkészítéséért:

Stéger Gábor, a Közgazdasági és Adó Osztály vezetője/

**Határidő:** 2025. május 29.

**Dr. Danka Lajos, a bizottság elnöke:** Következik a Szombathelyi Margaréta Óvodával kapcsolatos határozati javaslat. Kérdezem, hogy a bizottság tagjai támogatják-e? Aki igen, az kérem kézfelemeléssel jelezze. 6 egyhangú igen szavazat.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a javaslatot elfogadta, és az alábbi határozatot hozta:*

**45/2025. (V.28.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata 2025. évi költségvetéséről szóló 4/2025. (II.28.) önkormányzati rendelet II. számú módosításának megalkotására*” című előterjesztést megtárgyalta, és a Szombathelyi Margaréta Óvoda létszám-előirányzatára vonatkozó határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Gyabronka Magdolna, a Szombathelyi Margaréta Óvoda igazgatója/

**Határidő:** 2025. május 29.

**Dr. Danka Lajos, a bizottság elnöke:** A III. sz. határozati javaslat következik. Ez elektronikusan kiküldött anyag volt. Egy megjegyzésem hadd legyen. Tudom, hogy nem az önkormányzat tehet róla, hogy későn érkezett. Örülünk neki, hogy egyáltalán megérkezett, de azért ne legyen gyakorlat, ha lehetséges. Tudom, hogy nem tudtak mást tenni, mert későn érkezett meg. Kérdezem, hogy a Mesebolt Bábszínház és a Weöres Sándor Színház állammal közös működtetésére vonatkozó határozati javaslatot ki az, aki támogatja? 6 egyhangú igen.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a javaslatot elfogadta, és az alábbi határozatot hozta:*

**46/2025. (V.28.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata 2025. évi költségvetéséről szóló 4/2025. (II.28.) önkormányzati rendelet II. számú módosításának megalkotására*” című előterjesztést megtárgyalta, és a Weöres Sándor Színház NKft. és a Mesebolt Bábszínház vonatkozásában kötendő közös működtetési megállapodások, valamint az ezekhez kapcsolódó engedményezési megállapodások megkötésének jóváhagyásáról szóló határozati javaslatot a Közgyűlésnek elfogadásra javasolja.

**Felelős:** Dr. Danka Lajos, a Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Szabó Tibor, a Weöres Sándor Színház NKft. ügyvezetője,

Csató Kata, a Mesebolt Bábszínház igazgatója/

**Határidő:** 2025. május 29.

**Dr. Danka Lajos, a bizottság elnöke:** A 6. sz. napirendi pontunk tárgyalása következik.

**6./ Javaslat közterület elnevezésére** /*Közgyűlés 9./ napirend/*

**Dr. Danka Lajos, a bizottság elnöke:** Az előterjesztés egy határozati javaslatot tartalmaz, melyben Pavlics Ferenc gépészmérnök, feltaláló, a holdjáró autó fejlesztője nevét kapná egy új utca. Kérdezem, hogy van-e észrevétel ezzel kapcsolatban a tagok részéről? Nincs, akkor szavazzunk. Ki az, aki támogatja? 6 egyhangú igen.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a javaslatot elfogadta, és az alábbi határozatot hozta:*

**47/2025. (V.28.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat közterület elnevezésére*” című előterjesztést megtárgyalta, és a Szombathely, 02089/11 hrsz-ú és 02089/15 hrsz-ú kivett közút megnevezésű közterületi ingatlanok Pavlics Ferenc utcának történő elnevezéséről szóló határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

(a végrehajtás előkészítéséért:

Dr. Holler Péter, a Hatósági Osztály vezetője

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Dr. Füzi Judit, a Polgármesteri Kabinet osztályvezetője)

**Határidő:** 2025. május 29.

**Dr. Danka Lajos, a bizottság elnöke:** A 7. sz. napirendi pontunk tárgyalása következik.

**7./ Javaslat bizottsági tagok delegálására a Szombathelyi Települési Értéktár Bizottságba** /*SAJÁT-Két Közgyűlés közötti* beszámolóban/

**Dr. Danka Lajos, a bizottság elnöke:** Köszöntöm Pintér Gábor tájépítész mérnök urat, aki kollégám egyébként a Herman Ottó Technikumban, akinek a tevékenysége jelentős a város szempontjából. A város képét nagyban meghatározzák az ő által végzett munkák. Megkaptuk az előterjesztést, 3 jelöltünk van. Örülök neki, hogy az Értéktár Bizottság úgy döntött, hogy a 3 jelöltet jelöli végül is. A javaslatnak megfelelően, ami a Kulturális Bizottságban elhangzott, átalakították a struktúráját az Értéktár Bizottságnak, és ennek megfelelően tudunk róla szavazni. Kérdezem, hogy van-e valakinek észrevétele az előterjesztéssel kapcsolatban? Tehát természeti környezet szakterületre a bizottság javasolja Pintér Gábor okl. táj-és kertépítész mérnök urat, akinek a munkájáról írtak a kiegészítésben. Én személyesen tapasztaltam elkötelezettségét, illetve a szakmai felkészültségét. Másik javaslat Mészáros Gábor vállalkozó, a Mészáros cukrászda tulajdonosa. Ő a turizmus és vendéglátás szakterületre lett jelölve. Gondolom a Mészáros cukrászdát senkinek nem kell bemutatnom. Az én gyerek koromban 3 legendás cukrászda létezett a városban, a Mészáros, a Pelcz és a Csóka. Ebből már csak egy cukrászda van meg, a Mészáros cukrászda, ami az egyik legrégebbi. Büszkék lehetünk arra, hogy egy családi vállalkozás ilyen hosszan tud prosperálni és működni. Elismerés jár a vezetőinek. A harmadik jelölt az agrár- és élelmiszergazdaság területére, Jánosa László erdei iskolai referens, ökoturisztikai előadó. Ő erdésztechnikus, aki az Erdészeti Zrt.-nél az erdei iskolákat vezeti, mint erdőpedagógus. Mind a hármójukat tudom ajánlani tiszta szívemből. Ha nincs észrevétel, akkor szavazzunk. Ki az, aki támogatja az előterjesztést? Kérem, kézfelemeléssel jelezzék. 6 egyhangú igen szavazat.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a javaslatot elfogadta, és az alábbi határozatot hozta:*

**48/2025. (V.28.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „Javaslat bizottsági tagok Szombathelyi Települési Értéktár Bizottságba” c. előterjesztést megtárgyalta, és egyetért az alábbi személyek delegálásával.

Természeti környezet szakterület: Pintér Gábor

Turizmus és vendéglátás szakterület: Mészáros Gábor

Agrár- és élelmiszergazdaság: Jánosa László

**Felelős:**  Dr. Nemény András polgármester

Dr. László Győző alpolgármester

Horváth Soma alpolgármester

Dr. Danka Lajos, a Szellemi Örökség, Nemzetiségi és Térségi Kapcsolatok Szakmai Bizottsága elnöke

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Bődi Lívia, a Szombathelyi Települési Értéktár Bizottság elnöke)

**Határidő:** 2025. május 29.

**Dr. Danka Lajos, a bizottság elnöke:** A 8. sz. napirendi pontunk következik.

**8./ Javaslat a Mesebolt Bábszínház pályázaton történő részvételének jóváhagyására** */SAJÁT/*

**Dr. Danka Lajos, a bizottság elnöke:** Egy határozati javaslatunk van. A Gazdasági és Jogi Bizottság jóváhagyta. Kérdezem, hogy támogatja-e a bizottság a pályázaton történő részvételt? Kérem, kézfelemeléssel jelezzék. 6 egyhangú igen szavazat.

*A szavazásnál 6 fő bizottsági tag volt jelen.*

*A Bizottság 6 egyhangú igen szavazattal a javaslatot elfogadta, és az alábbi határozatot hozta:*

**49/2025. (V.28.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottságaa „Javaslat a Mesebolt Bábszínház pályázaton történő részvételének jóváhagyására” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 68.§ 5. pontjában meghatározott feladatkörében a Mesebolt Bábszínház „Együttműködés a V4 országok között” című önrészt nem igénylő pályázata benyújtását a Visegrádi 4 nemzetközi pályázatán - a Gazdasági és Jogi Bizottság 192/2025. (V.26.) GJB számú határozatában megadott jóváhagyással egyetértve - tudomásul veszi.

**Felelős:**  Dr. Danka Lajos, a Bizottság elnöke

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Csató Kata, a Mesebolt Bábszínház igazgatója)

**Határidő:** azonnal

**Dr. Danka Lajos, a bizottság elnöke:** Az ülésünk végére értünk. Köszönöm szépen a bizottság tagjainak a részvételt, a Hivatal munkatársainak a komoly szakmai előkészítő munkát. Az ülést bezárom 11: 59 perckor.

Szombathely, 2025. június 04.

**(: Lenkai Nóra:) (: Dr. Danka Lajos :)**

a bizottság tagja a bizottság elnöke

(Aláírva: ) (Aláírva: )